સારાંશ માટે દસ્તાવેજ: કોરોના વાઇરસને લગતા મોટાભાગના પ્રશ્નોના જવાબમાં ક્યાંકને ક્યાંક ઇમ્યુન સિસ્ટમ એટલે કે રોગપ્રતિકારક ક્ષમતાનો ઉલ્લેખ છે. 

અત્યારે આ વાઇરસ વિશે આપણે બહુ નથી જાણતા. આપણને વાઇરસથી કેવી રીતે રક્ષણ મળશે?

આપણી રોગપ્રતિકારક શક્તિ જે કોઈ પણ સંક્રમણ સામે લડે છે તેના બે ભાગ હોય છે. 

પ્રથમ સ્તરે તે સંક્રમણ સાથે લડવાનું શરૂ કરે છે અને શરીરમાં કોઈ બહારના તત્ત્વ પ્રવશે કરે તેની સાથે જ તે કામે લાગી જાય છે. 

પ્રથમ તબક્કામાં શરીરમાં અમુક કેમિકલ રિલીઝ થાય છે જેનાથી સોજો આવે છે અને વ્હાઇટ બ્લડ સેલ્સથી સંક્રમિત કોષિકાઓ નષ્ટ થાય છે. પરંતુ આ કોરોના વાઇરસને લાગુ પડતું નથી. આ આપણને કોરોના વાઇરસ સામે રક્ષણ નથી આપી શકતું. 

આમાં ઍડેપ્ટિવ રિસ્પૉન્સની જરૂર પડે છે. આમાં એવા કોષિકાઓની જરૂર હોય છે જે ઍન્ટી બૉડીઝ બનાવે, આ ઍન્ટી બૉડીઝ વાઇરસની સાથે ચોંટીને તેને રોકે છે. ટી સેલ એવા કોષિકાઓ પર જ હુમલો કરે છે જે સંક્રમિત હોય છે, આને કહેવાય સેલ્યુલર રિસ્પૉન્સ.

અમુક અભ્યાસ સૂચવે છે કે આ પ્રક્રિયામાં દસ દિવસ જેટલો સમય લાગી જાય છે. લગભગ દસ દિવસના સમયમાં ઍન્ટી બૉડીઝ બનવા લાગે છે જે કોરોના વાઇરસ પર હુમલો કરે છે અને ગંભીર દર્દીમાં શક્તિશાળી રોગપ્રતિકારક ક્ષમતા વિકસે છે. 

જો  ઍડેપ્ટિવ ઇમ્યુન રિસ્પૉન્સ શક્તિશાળી હોય છે તો તે સંક્રમણ સામે લાંબાગાળામાં પ્રભાવી રહેશે અને શરીરને ભવિષ્યમાં પણ રક્ષણ આપશે. હજી એ નથી જાણી શકાયું કે જે લોકોમાં હળવા લક્ષણ કે પછી બિલ્કુલ કોઈ લક્ષણ ન દેખાયા હોય, તે લોકોમાં શું આ રોગપ્રતિકારક શક્તિ ઉત્પન્ન થાય છે કે કેમ. 

આ ઇમ્યુનિટી કેટલો સમય સુધી ચાલે છે? 

રોગપ્રતિકારક શક્તિની યાદશક્તિ આપણા જેવી જ હોય છે, તે અમુક સંક્રમણને સારી રીતે યાદ રાખે છે પરંતુ બીજા કેટલાક સંક્રમણને ભૂલી જાય છે. 

ઓરી એક એવો રોગ છે જેને રોગપ્રતિકારક તંત્ર યાદ રાખે છે, એક વખત ઓરી નીકળે પછી શરીર તેને જીવનપર્યંત યાદ રાખે છે ( જેમ એમએમઆર વૅક્સિનનાં નબળા વર્ઝનમાં થાય તેવું).

જોકે, બીજા અન્ય સંક્રમણ આપણા રોગપ્રતિકારક તંત્રને યાદ નથી રહેતા જેમકે બાળકોને શ્વાસ તંત્ર સંબંધી તકલીફ (રેસ્પિરેટરી સિંક્ટિઅલ વાઇરસ) શિયાળામાં અનેક વખત થાય છે. 

સાર્સ -કોવ-2 નામનો આ કોરોના વાઇરસ હજી નવો છે એટલે તેની સામે ઉત્પન્ન થયેલી રોગપ્રતિકારક ક્ષમતા કેટલી શક્તિશાળી છે તે વિશે હજી બહુ માહિતી નથી પરંતુ આ વિશે સંકેત આપી શકે તેવા છ અન્ય વાઇરસ છે. 

આમાંથી ચાર એવા વાઇરસ છે જે શરદીના...\nદસ્તાવેજની સમાન ભાષામાં સારાંશ:
શું કોરોના વાઇરસનો ચેપ ફરી લાગી શકે છે? અમુક લોકો કેમ બીજા કરતા વધારે બીમાર પડી જાય છે? શું શિયાળામાં વાઇરસ પાછો આવશે? શું વૅક્સિન કામ કરશે ? ઇમ્યુનિટી પાસપોર્ટ કારગર સાબિત થશે ? લાંબા ગાળે વાઇરસનું શું ભવિષ્ય હશે ?